**Prehľad najdôležitejších zmien** [**Príručky pre verejné obstarávanie SO pre OPĽZ, verzia 5.2**](https://www.minv.sk/swift_data/source/mvsr_a_eu/oplz/dokumenty/metodicke_dokumenty/verejne_obstaravanie/Prirucka%20pre%20verejne%20obstaravanie%2C%20verzia%205.2%20s%20prilohami.zip)

1. Prvá ex ante kontrola VO (pred plánovaným vyhlásením VO) – kapitola 2.6.1:
* **Prvá ex ante kontrola VO nie je povinná**.
* Prijímateľ **môže** v prípade nadlimitných postupov a v prípade podlimitných zákaziek na uskutočnenie stavebných prác dobrovoľne požiadať poskytovateľa o prvú ex ante kontrolu. V prípade doručenej žiadosti prijímateľa o prvú ex ante kontrolu iných druhov zákaziek poskytovateľ finančnú kontrolu nevykoná.
1. Druhá ex ante kontrola VO (pred uzatvorením zmluvy s úspešným uchádzačom) – kapitola 2.6.2:
* **Druhú ex ante kontrolu VO poskytovateľ nevykonáva**.
* Prijímateľ **môže** v prípade nadlimitných zákaziek, ktoré nie sú predmetom povinnej kontroly ÚVO podľa § 169 ods. 2 ZVO, dobrovoľne požiadať poskytovateľa o vykonanie druhej ex ante kontroly. V prípade doručenej žiadosti prijímateľa o druhú ex ante kontrolu iných druhov zákaziek poskytovateľ finančnú kontrolu nevykoná.
* **ÚVO** vykonáva kontrolu zákaziek zadávaných nadlimitným postupom spĺňajúcich pravidlá uvedené v § 169 ods. 2 ZVO v rámci druhej ex ante kontroly **na základe** **podnetu prijímateľa** (bez potreby vyzvania zo strany poskytovateľa) podľa § 169 ods. 1 písm. b) v spojení s § 169 ods. 2 ZVO vo fáze pred uzavretím zmluvy.
1. Kontrola dodatkov – kapitola 2.6.5:
* **Prijímateľ je povinný predložiť dodatok na kontrolu až po podpise zmluvnými stranami.**
* Prijímateľ **môže** návrh dodatku dobrovoľne predložiť na kontrolu pred jeho podpisom, ak ide o zmenu zmluvy, ktorá bola výsledkom nadlimitného postupu zadávania zákazky (kapitola 2.6.5.1). V prípade iných druhov zákaziek poskytovateľ kontrolu návrhu dodatku k zmluve nevykoná.
1. Kontrola čiastkových zákaziek zadávaných na základe rámcových dohôd – kapitola 2.6.6 a kapitola 2.6.6.2:
* Iba ak zmluvná hodnota čiastkovej zákazky sa rovná alebo presahuje finančný limit pre nadlimitnú zákazkuv závislosti od typu obstarávajúceho subjektu a predmetu zákazky, **v prípade dobrovoľnej žiadosti prijímateľa poskytovateľ vykoná** v zmysle kapitoly 2.6.2 príručky **druhú ex ante kontrolu**, t. j. kontrolu pred podpisom čiastkovej zmluvy s úspešným uchádzačom.
1. Kontrola zákaziek zadávaných v rámci dynamického nákupného systému - kapitola 2.6.6.3:
* **Prvá ex ante kontrola** sa v prípade finančnej kontroly zákaziek zadávaných v rámci DNS **nevykonáva**. Predmetom fakultatívnej prvej ex ante kontroly môže byť iba zriadenie DNS v prípade dobrovoľnej žiadosti prijímateľa o výkon tohto typu kontroly.
* Zákazka zadávaná v rámci DNS, ktorej hodnota je rovnaká alebo vyššia ako finančný limit pre nadlimitnú zákazku v závislosti od typu obstarávajúceho subjektu a predmetu zákazky, **môže byť predmetom** **kontroly pred podpisom zmluvy** s úspešným uchádzačom (druhej ex ante kontroly) **iba v prípade dobrovoľnej žiadosti prijímateľa** o výkon tohto typu kontroly.
1. Zákazky s nízkou hodnotou nad 50 000 EUR – kapitola 2.8.2.1:
* Prijímateľ v ten istý deň, ako zverejní výzvu na predkladanie ponúk na svojom webovom sídle a zašle informácie o zverejnení zákazky na osobitný e-mailový kontakt zakazkycko@vlada.gov.sk, **môže zaslať** túto výzvu vybraným záujemcom formou e-mailovej komunikácie (oslovenie potenciálnych dodávateľov je síce fakultatívne, ale odporúča sa využívať za účelom dosiahnutia väčšej hospodárnosti).